ด่วน! เกิดเหตุแผ่นดินไหว 6.8 แมกนิจูด-สึนามิสูง 1 เมตรในญี่ปุ่น ประชาชนเร่งอพยพ
ด่วน! เกิดเหตุแผ่นดินไหว 6.8 แมกนิจูด-สึนามิสูง 1 เมตรในญี่ปุ่น ประชาชนเร่งอพยพ
18 มิ.ย. 2562

ผู้สื่อข่าวรายงานว่า เมื่อเวลา 22.22 น. (ตามเวลาท้องถิ่นประเทศญี่ปุ่น) ในวันนี้ (18 มิ.ย. 2562) ได้เกิดเหตุแผ่นดินไหวระดับ 6.8 แมกนิจูด ที่จังหวัดนีงาตะ (Niigata) และจังหวัดยามากาตะ (Yamagata)
ขณะเดียวกันที่เมืองสึรุโอกะ (Tsuruoka) ในจังหวัดยามากาตะ และ เกาะ Awa ในจังหวัดนีงาตะ ได้เกิดสึนามิ (Tsunami) ความสูง 1 เมตร
โดยทางการญี่ปุ่นได้ประกาศเตือนภัยให้อพยพออกจากพื้นที่ชายฝั่งบริเวณดังกล่าวแล้ว (บริเวณสีเหลืองคือบริเวณที่มีการแจ้งเตือนระวังภัยสึนามิความสูง 0.2-1เมตร)
อย่างไรก็ดี ขณะนี้ยังไม่มีข่าวว่ามีผู้ได้รับบาดเจ็บหรือเกิดผลกระทบจากสึนามิในครั้งนี้
 